चोरी का आरोपी पकड़ाया 50 हजार का सामान जब्त
दिनदहाड़े बीच बाजार में चोरी के मामले में पुलिस ने आरोपी को गिरफ्तार कर लिया। उसके पास से सामान जब्त कर लिया है। उसकी कीमत तकरीबन 50 रुपए बताई गई है। 22 दिसंबर को जूनी हटरी स्थित राज मार्केटिंग से डिलवरी के लिए ठेले में टीवी, साउंड बाक्स, होम थिएटर सहित अन्य सामान को ले जाने की तैयारी थी।
ठेला चालक दुकान में गया ही था कि आरोपी ठेलकाडीह निवासी टिकेश्वर साहू ने ठेले को ही चोरी कर ले गया। ठेले में सामान ले जाते आरोपी सीसीटीवी कैमरे में तो कैद हो गया। उसकी पहचान नहीं हो पा रही थी। अन्य कैमरे में देखा गया कि खैरागढ़ रोड पर चोरी के सामान को मालवाहक में लोड किया जा रहा है। अलग-अलग क्लू के आधार पर टीम को लगाया गया। इसके बाद आरोपी टिकेश्वर को पकड़ा गया और उसे चोरी की वारदात को अंजाम देना कबूल किया।
हरी रंग की बाइक से हो पाई आरोपी की पहचान
कोतवाली टीआई सुरेश ध्रुव ने बताया कि सीसीटीवी फुटेज तो थी, लेकिन आरोपी और गाड़ी का नंबर स्पष्ट नहीं था। गाड़ी के हरे रंग का होना पता चला। इसके बाद शहर में हरी गाड़ियों को लेकर पड़ताल की गई। इसमें आधा दर्जन गाड़ियों का पता चला, पूछताछ की गई। कुछ हासिल नहीं हुआ। इसके बाद पता चला कि ठेलकाडीह में भी हरे रंग की मालवाहक है।
hin_Deva hin_Deva hin_Deva hin_Deva hin_Deva